BICHON FRISÉ RY:N SITOUMUSKASVATTAJASOPIMUS
Sitoumuskasvattaja on Bichon Frisé Ry:n jäsen ja tähtää jalostustyöllään rodun kehittämiseen rotujärjestön jalostuksen tavoiteohjelman mukaisesti sekä noudattaa rodun perinnöllisten vikojen ja sairauksien vastustamisohjelmaa, ja on allekirjoittanut Suomen Kennelliiton kasvattajasitoumuksen.
1. Sitoumuskasvattajaksi hakevalla tulee olla SKL:n hyväksymä kennelnimi sekä olla kahden Bichon Frise ry:n sitoumuskasvattajan vapaamuotoinen kirjallinen suosittelu, jotka tulee olla tämän sopimuksen liitteenä. Hakijalla ei saa olla voimassa olevaa SKL:n antamaa sanktiota eikä oikeuden määräämää eläintenpitokieltotuomiota.
2. Sitoumuskasvattajaksi hakevan henkilön kasvattamien tai omistamien bichon friséiden tulee olla palkittu Suomen näyttelyissä yhteensä vähintään 5 kertaa laatumaininnalla erinomainen.
3. Sitoumuskasvattaja noudattaa jalostusyksilöiden valinnassa seuraavia sääntöjä sekä kasvattaessaan itse pentueita että antaessaan uroksia astutukseen:  
• Ensimmäistä kertaa narttua penikoitettaessa tulee sen olla astutushetkellä alle viisivuotias, sitä vanhemmalla nartulla tulee olla eläinlääkärin todistus sen sopivuudesta jalostuskäyttöön.
• Yhden uroksen jälkeläismäärä saa kalenterivuodessa olla korkeintaan 25 Suomessa rekisteröityä pentua (lasketaan pentujen syntymäpäivästä) kuitenkin siten, että viimeinen rajan ylittävä pentue hyväksytään kokonaisuudessaan, ellei raja ole täyttynyt ennen astutusta. (Esimerkiksi, jos koiralla on jo 24 jälkeläistä, on sallittua käyttää sitä jalostukseen kyseisenä vuonna vielä kerran ja koko syntyvä pentue hyväksytään pentujen lukumäärästä riippumatta.)
• Jalostusyksilöiden tulee olla terveitä ja hyväluonteisia. Erityisesti jalostuskoirien valinnassa vältettäviä sairauksia tai ominaisuuksia ovat sellaiset, joiden voidaan katsoa aiheuttavan koiralle kipua tai haittaa tai vaikuttavan rodun elinvoimaisuutta vähentävästi. Lisätietoa jalostukseen soveltuvista koirista löytyy Jalostuksen Tavoiteohjelmasta.
• Jalostukseen käytettävän yhdistelmän yhteenlaskettu polvitulos ei saa ylittää yhtä. Jos toisella osapuolella on tois- tai molemminpuolinen 1-asteen patellaluksaatio, tulee toisen osapuolen olla täysin tervepolvinen (0/0).
• Jos jalostukseen käytettävän koiran toisella vanhemmalla tai täyssisarella on todettu perinnöllinen harmaakaihi, voi koiraa käyttää jalostukseen vain seuraavin ehdoin:
- Koiran toisen vanhemman tulee olla virallisesti terveeksi todettu mikäli mahdollista.
- sen tulee olla ensimmäisellä kerralla jalostukseen käytettäessä astutushetkellä vähintään 3 vuoden ikäinen ja sitä saa käyttää jalostukseen yhden kerran kalenterivuodessa.
- Jos koira on silmistään terve 6-vuotiaana, sitä voi käyttää jalostukseen 2 krt/ vuosi.
- Yli 8-vuotias uros, jolla ei ole todettu perinnöllistä harmaakaihia voi käyttää jalostukseen enintään 3 krt/ vuosi.
- Kahta kaihisairaan vanhemman jälkeläistä ei saa yhdistää keskenään.
• Jalostukseen käytettävillä Suomessa rekisteröidyillä koirilla on oltava näyttelyistä vähintään laatuarvostelu EH kaksi kertaa, joista vähintään toinen tulos Suomesta tai molemmilla jalostustarkastus. Vuolasvirta-palkitut kasvattajat voivat poiketa tästä 3 krt kalenterivuodessa ja vähintään 5 kansainvälistä ja/ tai Suomen muotovaliota kasvattaneet kasvattajat voivat poiketa tästä säännöstä 2 krt kalenterivuodessa. Muut sitoumuskasvattajat voivat poiketa jalostuskoiran näyttelytulos-velvoitteesta kerran kalenterivuodessa.
• Mikäli kasvattajalla ei ole bichon frisé -pentuetta viiteen vuoteen, hänet poistetaan sitoumuskasvattajalistalta. Halutessaan kasvattaja voi hakea uudelleen sitoumuskasvattajalistalle.
• Niillä kasvattajilla, jotka noudattavat näitä sitoumuskasvattajasopimuksen sääntöjä, on oikeus  10 %:n alennukseen jäsenen ilmoitushinnoista rotujärjestön julkaisuissa.  
Yllä olevien ehtojen rikkominen johtaa kasvattajan sitoumuskasvattajasopimuksen päättymiseen. Yhdistyksen hallitus hyväksyy kasvattajan sitoumuskasvattajaksi. Sopimusrikkomuksen johdosta erotettu sitoumuskasvattaja voi pyytää rotujärjestön hallitukselta pääsyä sitoumuskasvattajalistalle uudestaan aikaisintaan vuoden kuluttua erottamispäivämäärästä. Hallitus voi päätöksellään evätä kasvattajan takaisin sitoumuskasvattajaksi ottamisen, mikäli erotettu kasvattaja on sinä aikana kun kasvattaja ei ole ollut sopimuksen piirissä, syyllistynyt tahallaan tai tuottamuksellisesti sitoumuskasvattajasopimuksen vastaiseen toimintaan.
Sitoumuskasvattajalla on oikeus ilmoittaa kasvattamansa pentueet välitettäviksi rotujärjestön pentuvälitykseen, mikäli siitosyhdistelmä täyttää yllä olevat ehdot ja lisäksi: siitosyhdistelmän sukusiitosprosentti on kuudessa polvessa korkeintaan 6,25%.
Allekirjoittamalla sopimuksen ilmoitan hyväksyväni muutokset, lukeneeni Jalostuksen Tavoite Ohjelman ja ymmärtäneeni lukemani. Hyväksyn myös, että minut erotetaan määräajaksi mikäli rikon sopimusta.
Tämä sopimus astuu voimaan vuosikokouksen päätösellä 17.3.2019 ja korvaa edellisen sopimuksen.

Vanhan sopimuksen allekirjoittaneet eivät tarvitse uusia suosittelijoita.

Lähetetään
Katja Rahunen 
Soksontie 70
12450 Vähikkälä 
tai 
wyomaers@gmail.com

Jos jalostukseen käytettävällä koirallasi on toinen vaadittava näyttelytulos ulkomailta, toimitathan tuloksen (päivämäärä, paikka, tulos) yhdistyksen sihteerille: bfsihteeri@gmail.com 

Aika ja paikka
________________________________ _____/______ 20
Kasvattajan allekirjoitus
________________________________
Kasvattajan yhteystiedot
Kennelnimi: ______________________________________________________
Kasvattajan nimi:___________________________________________________
Osoite:____________________________________________________________
Postinumero ja -toimipaikka:__________________________________________
Puhelinnumerot:____________________________________________________
Sähköpostiosoite:___________________________________________________
Suosittelijat: ______________________________________________________
Kotisivujen osoite:__________________________________________________
___ Haluan, että tietoni ilmoitetaan Bichon Frisé –lehden kasvattajahakemistossa
___ Haluan, että tietoni ilmoitetaan Bichon Frisé Ry:n nettisivujen kasvattajahakemistossa